Wikidata Petrus Schenk
Res apud Vicidata repertae:Petrus Schenk: imagoPetrus Schenk: imago
*Nativitas*: 1660; Elberfeldia  
*Obitus*: 1718; Lipsia  
*Patria*: Germania  

**Officium**

*Munus*: Chalcographus, cartographus, editor, copperplate engraver  

**Familia**

*Proles*: Peter Schenk the Younger, Leonard Schenk  

Arabiae Felicis, Petraeae et Desertae nova et accurata delineatio
**Petrus Schenk** (*vulgo*: **Peter Schenk** seu **Pieter Schenck**, **Senior**; Elberferdiae 26 Decembris 1660 natus; Lipsiae aut Amstelodami 1710 seu 1713 mortuus) fuit saeculi aurei chalcographus, libri editor et chartographus Nederlandicus, in Germania natus,

Biographia
----------

Johannis Dolaei effigies, Petri Schenk chalcographia secundum picturam a se ipso perfectam
Qui Petri pater fuit atque a Gerardo Valck artem sculpendi didicit. Amstelodami de 1675 vel de 1683 usque ad 1711 laboravit. Ab anno 1700 Nundinas Lipsienses regulariter adiit, enim Lipsiae tabernam habebat quoque, cuis postea filius Petrus studuit. Anno 1686, cum Gerardo Valck, ad eius opera imprimendum et vendendum privilegium accepit. Die 2 Novembris anno 1687 Buiksloot, suburbii Amstelodami, Agatham Valck, artificis Gerardi Valck sororem, in matrimonium duxit. Quamquam Schenck ad Angliam numquam petiit, ut eius magister, ob emptores Anglicos opera perfecit tamen. Societatis Valck-Schenck clarissimae editiones fuerunt Andreae Cellarii *Celestial Atlas Harmonia Macrocosmica* (1708) et Johannis Janssonii *Novus Atlas* (*Atlas Anglois*), quem Londinii a Davide Mortier editum est (1715). Augustus II, rex Poloniae et Princeps Elector Imperii Saxoniae, eum chalcographum aulicum nominavit.

Opera Petri effigies personarum complectuntur, nec non locorum despectus, res historicas, morales, ut scaenas venustas, et biblicas. Usque ab anno 1695 artem rationis atrae usus est, praecipue ad tabulas geographicas perficiendum. Familia Schenck eiusque socii fuerunt clarissimi et fecundissmi libri editores Amstelodami XVIIIº saeculo. Pleraeque tabulae geographicae, quae ab ipsa familia editae sunt, e tabulis, ab aliis chartographis emptae, iterum editae sunt. Artificis eiusque familiae opera, etiamsi non genuina, scite effecta sunt.

Filii Ioannes, Leonardus et Petrus artem ab ipso patre didicerunt.

Aquila et aliae aves (chalcographia)
Forum boarium magnum parvumque, et piscatorium

Notae
-----

1. 1 2 3 4 5 6 7 8  Rijksbureau voor Kunsthistorische Documentatie
2. 1 2 3  National Portrait Gallery
3. 1 2 3 4 5 6 7 8  The Web Gallery of Art
4. ↑  Biografisch Woordenboek der Nederlanden
5. ↑  Enciclopedia online Treccani

Bibliographia
-------------

* "Pieter Schenck (1660-1711), Engraver and publisher". *National Portrait Gallery*. 2017
* Emil Kren; Daniel Marx (2017). "SCHENCK, Pieter". *The Web Gallery of Art*
* "Schenk, Pieter". *Enciclopedie on line - Treccani.it*. 2017
* "Peter Schenk (I)". *Rijksbureau voor Kunsthistorische Documentatie*. 2017
* Abraham Jacob van der Aa; Karel Johan Reinier van Harderwijk;Gilles Dionysius Jacobus Schotel (1874). J.J. van Brederode. ed. *Biografisch Woordenboek der Nederlanden*. **vol.XVII°**. Harlemi. pp. 287-288

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Schenck** spectant. |

* Petrus Schenck in Artnet **(Anglice)**
* Petrus Schenck - Base Joconde **(Francice)**